O nə m̀bəŋ, ǎ mvóé dzama, anə́ Tirtsa, abəŋ anə́ Yērúzalɛm, məsis anə́ byə́m bīnén. 5Vaígi ma mís móe á nyɔ́l, amú mâvali ma evú. Esǐl dzóe é nə anə́ ńkunda bikə́lá yā wásigi á miǹkǒl mí Galaad. 6Məsǒŋ móe mə́ nə anə́ ńkunda bə́yál míńtómbá yā bə́ mān tsíg mim̀vɔ̌d, á mí ndəm mǎn wɔ̂bán óswē: mísə̄ mí bə̄lə́ mīḿbyās, təge ai éví wádzə́man á ńlōē. 7Amáŋ dóe á nə anə́ éfas ébumá ófumbi, á mvús suláya woe. 8Məwóm mə́saman bə́ nə miǹkúkúmá mí bīníngá, məwóm mwom bibɔn, ḿfág bəngɔn təge ai aláŋá. 9O nə ḿbáŋ, ǒbə̌ŋ wáma, ḿbɔ́s wáma. A nə ḿbáŋ ású nyīá wōē, a fyɛ ású ényɔ́ á ngabyé nyē. Bəngɔn bə́ biníngá báyēn nyē: bɔ́ nâ a nə mvɔ̌m; miǹkúkúmá mí biníngá ai bibɔn: bâtaman nyé.